Ronalds Arājs

Ronalds Arājs (dzimis  Tukumā) ir bijušais latviešu vieglatlēts, sprinteris. Viņa pamatdisciplīnas bija 100 m un 200 m sprints.

R. Arāja personiskais rekords 100 metru sprintā ir 10,18 sekundes, ko viņš sasniedza 2011. gada jūlijā Bergamo, šis rezultāts kļuva par jaunu Latvijas rekordu, par 0,1 sekundi uzlabojot Sergeja Inšakova 1997. gadā sasniegto rezultātu.Arājs par 0,1 sekundi labo Latvijas rekordu 100 metru sprintā  TVnet.lv 200 metru distancē viņa personiskais rekords ir 20,75 sekundes. Trenējies pie Edvīna Krūma.Skrien, baltais, skrien! , sporto.lv

2013. gadā R. Arājs pievērsās arī bobslejam un kā stūmējs gatavojās 2014. gada ziemas olimpiskajām spēlēm Sočos, taču Olimpiādē nepiedalījās.

 Biogrāfija 
Dzimis un audzis Tukumā, taču deviņu gadu vecumā pārcēlies uz dzīvi Rīgā. R. Arāja tēvs, arī Ronalds Arājs, jaunības gados arī bija vieglatlēts, barjersprinteris (14,30 s), sākotnēji trenēja dēlu. Tāpat ar vieglatlētiku augstā līmenī nodarbojusies arī māte Agija Arāja (Plūmīte), kas savulaik bija viena no labākajām sprinterēm Latvijā (1982. gadā 100 m veikusi 11,8 s). Viņa brālis Henrijs skrēja sprintu un nodarbojās ar tāllēkšanu, savukārt māsa Anija nodarbojusies ar septiņcīņu un barjerskriešanu.

2004. gada Eiropas kausā viņš startēja 4×100 m stafetē, kur ar rezultātu 41,39 s izcīnīja 3. vietu. 2006. gada Pasaules čempionātā junioriem R. Arājs izcīnīja 13. vietu 100 m sprintā ar rezultātu 10,63 s, savukārt priekšsacīkstēs viņš distanci veica 10,54 s. Eiropas U-23 čempionātā 2007. gadā sportists, veikdams 100 m sprintu 10,97 s, ieņēma 31. vietu.Debrecen HUN 12 - 15 July

R. Arājs ir piedalījies 2008. gada Pekinas Olimpiskajās spēlēs, kur viņš nepārvarēja pirmo sacensību kārtu (21,22 s — 200 m sprints — 48. vieta). Arī 2009. gada Pasaules čempionātā viņš 200 m distancē nepārvarēja priekšsacīkstes, distanci viņš veica 21,38 s un ierindojās 47. vietā. 2010. gada Eiropas čempionātā R. Arājs piedalījās 100 m sprinta distancē, kur ieņēma 15. vietu (10,47 s). 2011. gada Universiādē izcīnīja 4. vietu 100 m sprintā (10,29 s).Arājs ceturtais Universiādē, Grīvām neveiksme

2011. gada Pasaules čempionātā viņš nepārvarēja sacensību pirmo kārtu, ierindojās 31. vietā (lai skrietu pusfinālā pietrūka 0,1 sekundes). 2012. gada Eiropas čempionātā R. Arājs sasniedza finālu (rezultāts priekšsacīkstēs 10,28 sekundes), tomēr finālā krita un guva smagu traumu (Ahilleja cīpslas plīsums). Taču viņš ierindojās 6. vietā 100 m skrējiena kopvērtējumā, līdz ar to tā bija otrā augstākā vieta 100 m skrējienā Eiropas čempionātos Latvijas vieglatlētikas vēsturē (1974. gadā Juris Silovs bija 4. vietā). Traumas dēļ R. Arājs nepiedalījās , lai gan bija izpildījis kvalifikācijas normatīvu.

2012. gada novembrī viņš paziņoja, ka pēc 2013. gada Pasaules čempionāta vieglatlētikā pāries uz bobsleju, lai gatavotos . Tomēr 2013. gada jūnijā tika izplatīta informācija, ka R. Arājs Pasaules čempionātā nestartēs un trenēsies kā bobsleja stūmējs.

2016. gada aprīlī paziņojis par sportista karjeras beigām. 2017. gadā kļuvis par Latvijas vieglatlētikas izlases direktoru.

 Personiskie rekordi 
 Disciplīna  Rezultāts  Datums  Vieta  Piezīmes 50 m (telpās)  5,82 s       60 m (telpās)  6,68 s       100 m  10,18 s      Latvijas rekords 200 m  20,75 s      

 Lielākie sasniegumi 
GadsSacensībasNorises vietaVietaRezultātsDisciplīnaPārstāvētā valsts: 2006Pasaules junioru čempionāts 13. vieta10,63 s100 m2007Eiropas U-23 čempionāts 31. vieta10,97 s100 m2008Olimpiskās spēles 48. vieta21,22 s200 m2009Pasaules čempionāts 47. vieta21,38 s200 m2010Eiropas čempionāts 15. vieta10,47 s100 m2011Eiropas čempionāts telpās 24. vieta6,78 s60 mUniversiāde 4. vieta10,29 s100 mPasaules čempionāts 31. vieta10,52 s100 m2012Eiropas čempionāts 6. vietanav rezultāta100 m

 Atsauces 

 Ārējās saites 

 LVS profils
 Olimpieši, ko saistām ar Tukuma vārdu
 Tilastopaja profils 
 Teksasas Universitātes profils 

Kategorija:1987. gadā dzimušie
Kategorija:Tukumā dzimušie
Kategorija:Latvijas vieglatlēti
Kategorija:2008. gada vasaras olimpisko spēļu dalībnieki
Kategorija:Sprinteri